“Real”ning yangi bosh murabbiyi Rafael Benites Myunxenda bo‘lib o‘tadigan mavsumoldi Audi Cup musobaqasi haqidagi fikrlari bilan o‘rtoqlashdi va “Bavariya” tarbiyalanuvchisi Toni Kross shak-shubhasiz “Alyants Arena” maydoniga tushishini ma’lum qildi. Bugun, 4 avgustda madridliklar musobaqaning yarimfinalida Londonning “Tottenxem” klubi bilan bellashadi. Ikkinchi yarimfinalda esa “Bavariya” va “Milan” o‘zaro to‘qnashadi. Musobaqaning 1 va 3-o‘rinlari uchun o‘yinlar 5 avgustda bo‘lib o‘tadi. ”Real” uchun o‘zi ishtirok etadigan barcha musobaqalarda g‘alaba qozonish muhim hisoblanadi. Bu oson ish emas, biroq biz o‘z oldimizga shu vazifani qo‘yamiz. Toni Kroos borasida aytadigan bo‘lsak, u albatta musobaqada ishtirok etadi”, deb Benitesning aytgan so‘zlari “Bavariya”ning rasmiy saytida keltirildi.